**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 165/2019**

**ΑΔΑ:** 6ΥΞΗΩΨΑ-87Ο



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 26ο/2019 Της 2Ης  ΑΥΓΟΥΣΤΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘**Έγκριση ή μη **επαναληπτικού** πρακτικού ανοικτού φανερού προφορικού πλειοδοτικού διαγωνισμού για τη παραχώρηση δικαιώματος χρήσης **2ης θέσης περιπτέρου** που βρίσκεται στην **T.K. Κορωνησία**, του Δήμου Αρταίων**’’**

*Στην Άρτα, σήμερα, 2-8-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **16674*/29-07-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Λιλής Γεώργιος***  ***5. Κοτσαρίνης Μιχαήλ***  ***6. Χαρακλιάς Κων/νος***  ***7. Κοσμάς Ηλίας*** | **ΑΠΟΝΤΕΣ**  ***1.Παπαϊωάννου Κων/νος***  ***2. Βασιλάκη – Μητρογιώρου***  ***Βικτωρία*** |

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η Επιτροπή έκανε ομόφωνα δεκτή πρόταση του προέδρου της να συζητηθούν δέκα (10) έκτακτα θέματα μετά το τέλος της συζήτησης των τακτικών.

Ο κ. Κοσμάς αποχώρησε μετά το τέλος της συζήτησης των τακτικών θεμάτων.

Ο κ. Πρόεδρος εισηγούμενος το 7**ο** έκτακτο θέμα: **«**Έγκριση ή μη **επαναληπτικού** πρακτικού ανοικτού φανερού προφορικού πλειοδοτικού διαγωνισμού για τη παραχώρηση δικαιώματος χρήσης **2ης θέσης περιπτέρου** που βρίσκεται στην **T.K. Κορωνησία**, του Δήμου Αρταίων» έθεσε υπόψη της Οικονομικής Επιτροπής τα εξής:

Το Δημοτικό Συμβούλιο με την αριθ. 182/2018 απόφασή του αποφάσισε για τη διατήρηση της κενωθέντος θέση περιπτέρου που βρίσκεται στην Τ.Κ. Κορωνησίας του Δήμου Αρταίων, βάσει της οποίας ο Δήμαρχος Αρταίων με την αρ. 6746/26-03-2019 Διακήρυξή του ενέκρινε την έγκριση διενέργειας φανερής προφορικής πλειοδοτικής δημοπρασίας για την παραχώρηση του δικαιώματος χρήσης δύο (2) θέσεων περιπτέρων Δημοτικών Ενοτήτων Δήμου Αρταίων.

Με την 90/2019 (ΑΔΑ: 6ΡΡΧΩΨΑ-ΓΕΛ) απόφαση Οικονομικής Επιτροπής, εγκρίνεται η προηγούμενη δημοπρασία που έγινε στις 10 Απριλίου 2019 σε εφαρμογή της αριθμ. 6746/26-03-2019 Διακήρυξης για την παραχώρηση του δικαιώματος χρήσης της εν λόγω 2ης θέσης περιπτέρου, η οποία απέβη άγονη.

Με την αριθμ. 15821/18-07-2019 (ΑΔΑ: 640ΠΩΨΑ-Τ52)ε ΠΑΝΑΛΗΠΤΙΚΉ Περίληψη Διακήρυξης του Δημάρχου Αρταίων, σε εφαρμογή του άρθρου 18-Επανάληψη Δημοπρασίας της αριθμ. 6746/26-03-2019 Διακήρυξη, επαναλαμβάνεται η δημοπρασία.

**Στις 29 Ιουλίου ημέρα Δευτέρα** και **ώρα από 11:00 έως 12:00 π.μ.** διεξήχθη δημοπρασία ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 42/2019 απόφαση του Δημοτικού Συμβουλίου για την **παραχώρηση δικαιώματος χρήσης της 2ης θέσης περιπτέρου που βρίσκεται στην Τ.Κ Κορωνησία**, όπως ορίζεται στην αριθμ. 15821/2019 (ΑΔΑ: 640ΠΩΨΑ-Τ52) Επαναληπτική Περίληψη Διακήρυξης του Δημάρχου Αρταίων, κατά την οποία **δεν παρουσιάστηκε κανένας ενδιαφερόμενος και απέβη άγονη,** σύμφωνα και με το από 29η Ιουλίου 2019 σχετικό πρακτικό δημοπρασίας.

Σύμφωνα με το άρθρο 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας.

Καλείται η Οικονομική Επιτροπή να προβεί στην έγκριση του από 29η Ιουλίου 2019 πρακτικού δημοπρασίας για την παραχώρηση της **2ης θέσης περιπτέρου**.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 29η Ιουλίου 2019 πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το από 29η Ιουλίου 2019 πρακτικού δημοπρασίας για την παραχώρηση της **2ης θέσης περιπτέρου** , κατά την οποία **δεν παρουσιάστηκε κανένας ενδιαφερόμενος**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 165/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Θεόδωρος Κ.Ντέμσιας*