**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 160/2019**

**ΑΔΑ:** **6Σ33ΩΨΑ-ΔΛΕ**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 26ο/2019 Της 2Ης  ΑΥΓΟΥΣΤΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αδυναμία εκτέλεσης από την οικονομική υπηρεσία του Δήμου της εργασίας εφαρμογή της διπλογραφικής λογιστικής στο ΝΝΔΔ Κέντρο Κοινωνικής Μέριμνας-Παιδείας-Αθλητισμού-Πολιτισμού Δήμου Αρταιων’’**

*Στην Άρτα, σήμερα, 2-8-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **16674*/29-07-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Λιλής Γεώργιος***  ***5. Κοτσαρίνης Μιχαήλ***  ***6. Χαρακλιάς Κων/νος***  ***7. Κοσμάς Ηλίας*** | **ΑΠΟΝΤΕΣ**  ***1.Παπαϊωάννου Κων/νος***  ***2. Βασιλάκη – Μητρογιώρου***  ***Βικτωρία*** |

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η Επιτροπή έκανε ομόφωνα δεκτή πρόταση του προέδρου της να συζητηθούν δέκα (10) έκτακτα θέματα μετά το τέλος της συζήτησης επί των τακτικών.

Ο κ. Κοσμάς αποχώρησε μετά το τέλος της συζήτησης των τακτικών θεμάτων.

Ο κ. Πρόεδρος εισηγούμενος το 2**ο** έκτακτο θέμα: **«Αδυναμία εκτέλεσης από την οικονομική υπηρεσία του Δήμου της εργασίας εφαρμογή της διπλογραφικής λογιστικής στο ΝΝΔΔ Κέντρο Κοινωνικής Μέριμνας-Παιδείας-Αθλητισμού-Πολιτισμού Δήμου Αρταιων**» έθεσε υπόψη της Οικονομικής Επιτροπής τα εξής:

Το ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ-ΠΑΙΔΕΙΑΣ-ΑΘΛΗΤΙΣΜΟΥ-ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ με το Αρ. Πρωτ.: 347/14-5-2019 Υπηρεσιακό σημείωμα προς τον αρμόδιο αντιδήμαρχο οικονομικών ζητά ενημέρωσησχετικά με την δυνατότητα εφαρμογής της Διπλογραφικής λογιστικής (Π.Δ. 315/99) από την Οικονομική Υπηρεσία του Δήμου, καθώς στο Ν.Π.Δ.Δ. δεν υπηρετεί υπάλληλος με την ειδικότητα του λογιστή και με άδεια λογιστή Α΄Τάξης.

Σε περίπτωση οποιασδήποτε αδυναμίας υποστήριξης λόγω έλλειψης προσωπικού, φόρτου εργασίας ή για οποιοδήποτε λόγο, παρακαλούμε για τις δικές σας ενέργειες, προκειμένου να αναθέσουμε σε εξωτερικό συνεργάτη – λογιστή με άδεια άσκησης επαγγέλματος Ά Τάξης, κατ’ εφαρμογή του [άρθρου 33](https://www.taxheaven.gr/laws/view/index/law/4257/year/2014/article/33) του ν. [4257/2014](https://www.taxheaven.gr/laws/law/index/law/591), όπως αντικαταστάθηκε από το Αρθρο 40, Ν. 4483/17.

Ύστερα από το παραπάνω αριθμ. 347/2019 αίτημα του Ν.Π.Δ.Δ. «ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ-ΠΑΙΔΕΙΑΣ-ΑΘΛΗΤΙΣΜΟΥ-ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ» σας ενημερώνουμε ότι η Οικονομική Υπηρεσία του Δήμου δεν διαθέτει επαρκές προσωπικό με ειδικότητα Λογιστή και άδεια ασκήσεως επαγγέλματος Ά Τάξης, και συνεπώς αδυνατεί να αναλάβει την τήρηση της διπλογραφικής λογιστικής. Ως εκ τούτου, εισηγούμαστε την ανάθεση εργασιών εφαρμογής της διπλογραφικής λογιστικής μεθόδου και κάθε σχετικής εργασίας, σε εξωτερικό λογιστή με άδεια ασκήσεως επαγγέλματος Ά Τάξης, σύμφωνα με τις διατάξεις του άρθρου 40 του Ν. 4483/17. Παρακαλούμε για την λήψη σχετικής απόφασης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τις διατάξεις που αναφέρονται παραπάνω

**ΑΠΟΦΑΣΙΖΕΙ ΟΜΟΦΩΝΑ**

Α.- Την αδυναμία ανάληψης της τήρησης διπλογραφικής λογιστικής από την Οικονομική Υπηρεσία του Δήμου διότι δεν διαθέτει επαρκές προσωπικό με ειδικότητα Λογιστή και άδεια ασκήσεως επαγγέλματος Ά Τάξης.

Β.- Την ανάθεση εργασιών εφαρμογής της διπλογραφικής λογιστικής μεθόδου και κάθε σχετικής εργασίας, σε εξωτερικό λογιστή με άδεια ασκήσεως επαγγέλματος Ά Τάξης, σύμφωνα με τις διατάξεις του άρθρου 40 του Ν. 4483/17.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 160/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

***Άρτα αυθημερόν***

***Με εντολή Δημάρχου***

***Ο Υπάλληλος***

***Θεόδωρος Κ.Ντέμσιας***